सुनते ही मां चिल्लाईं बोलीं- और दिखा बॉडी, तुझे नजर लग गई
Anupam Kher Injured During Shooting अनुपम खेर अपनी अपकमिंग फिल्म 'विजय 69' के सेट पर घायल हो गए हैं। हाल ही में उन्होंने अपने सोशल मीडिया अकाउंट पर अपनी एक तस्वीर शेयर करते हुए इस बात की जानकारी दी
अनुपम खेर अपनी अपकमिंग फिल्म 'विजय 69' के सेट पर घायल हो गए हैं। हाल ही में उन्होंने अपने सोशल मीडिया अकाउंट पर अपनी एक तस्वीर शेयर करते हुए इस बात की जानकारी दी। अनुपम ने एक बड़ा सा कैप्शन लिखते हुए अपनी मां के रिएक्शन के साथ-साथ शाहरुख खान और ऋतिक रोशन के बारे में भी बात की।
शाहरुख-ऋतिक का नाम सुनकर कम हो गया दर्द
सोमवार सुबह अनुपम ने अपने फैक्चर हाथ की तस्वीर शेयर की। तस्वीर में ब्लैक और व्हाइट शर्ट पहने अनुपम मुस्कुराते हुए नजर आ रहे हैं। इसे शेयर करते हुए उन्होंने लिखा, 'आप स्पोर्ट्स फिल्म करो और घायल ना हो, ऐसा कैसे हो सकता है? कल 'विजय 69' की शूटिंग के दौरान कंधे में अच्छी ख़ासी चोट लगी। दर्द तो है पर जब कंधे पर स्लि्ंग लगाने वाले भैया ने बताया की उन्होंने ही शाहरुख खान और ऋतिक राेशन के कंधों को इस स्लिंग से सजाया था तो पता नहीं क्यों दर्द का एहसास थोड़ा कम हो गया। पर वैसे अगर थोड़ा ज़ोर से खांसू तो मुंह से हल्की सी चीख जरूर निकलती है। फोटो में मुस्कुराने के कोशिश असली है। एक दो दिनों बाद शूटिंग जारी रहेगी। वैसे मां ने सुना तो बोलीं, ‘और दिखा अपनी बॉडी दुनिया को। तुझे नजर लग गई है।’ मैंने जवाब दिया- ‘मां, गिरते है शहसवार ही मैदान ए जंग में। वो तिफल क्या गिरेगा जो घुटनों के बल चले।’
नीना गुप्ता ने पूछा- ये क्या कर लिया? 
वहीं अनुपम की इस तस्वीर पर कई सेलेब्स ने रिएक्ट किया। फिल्म ‘ऊंचाई’ में अनुपम की को-स्टार रहीं नीना गुप्ता ने कमेंट किया, ‘ओह ये क्या कर लिया?’ जिस पर अनुपम ने कमेंट करते हुए लिखा, ‘ऐसा तुम्हारे और मेरे जैसे बड़े आर्टिस्ट के साथ होता रहा है। छोटी-मोटी इंजरी।’ इसके अलावा वहीं चंकी पांडे, गुरु रंधावा, महिमा चौधरी, नील नितिन मुकेश और अशोक पंडित ने अनुपम के जल्द सेहतमंद होने की कामना की है।
69 वर्षीय साइकिलिस्ट का निभा रहे रोल
इससे पहले इसी महीने की शुरुआत में अनुपम ने इस फिल्म की अनाउंसमेंट की थी। 'विजय 69' टाइटल से रिलीज हो रही इस फिल्म में अनुपम एक 69 वर्षीय साइकिलिस्ट किरदार निभा रहे हैं जो ट्रायथलॉन में पार्टिसिपेट करता है। फिल्म को अक्षय रॉय डायरेक्ट कर रहे हैं। वे इससे पहले आयुष्मान खुराना और परिणीति चोपड़ा स्टारर फिल्म ‘मेरी प्यारी बिंदु’ भी डायरेक्ट कर चुके हैं।